બળાત્કારના કેસમાં જેલમાં બંધ આસારામ પર 25મી એપ્રિલે જોધપૂર કોર્ટ પોતાનો ચુકાદો આપશે. જેને પગલે આસારામ વિરુદ્ધ કેસ નોંધાવનાર યૂપીના શાંહજહાંપુરમાં રહેતી પીડિતાના ઘરની બહાર કડક સુરક્ષા વ્યવસ્થા ગોઠવી દેવામાં આવી છે. પીડિતાના ઘરની બહાર પોલીસકર્મીઓને તહેનાત કરી દેવામાં આવ્યા છે. પોલીસ અધિક્ષક દિનેશ ત્રિપાઠીએ જણાવ્યું કે ઘરે આવવા-જવા વાળાઓ પર પણ નજર રાખવામાં આવી રહી છે. પોલીસ અધિકારીઓ પરિવારના સંપર્કમાં છે. એસએચઓ અશોક સોલંકીએ જણાવ્યું કે સંદિગ્ધ ગતિવિધિઓ પર નજર રાખવામાં આવી રહી છે.